《点绛唇雁来红 其一》
清代·朱祖谋

抬举西风，醉扶一捻鹃魂小。误花疑草。别样伤秋稿。

窥笑东邻，花妒宫妆好。秋娘觉。茜裙颠倒。收拾红情早。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。